Den 25. september 2011 fikk Torp et illebefinnende under en kamp på Fosshaugane stadion, etter å ha vært på banen i om lag ti minutter. Han ble båret av banen og fikk hjertestans i spillertunnelen. Etter at han fikk hjerte-lunge-redning ble det brukt hjertestarter som startet Torps hjerte igjen. Senere ble han fraktet med luftambulanse til sykehus. Han fikk etter hendelsen operert inn en implanterbar hjertestarter og la opp som fotballspiller.